EL Επίσημη Εφημερίδα της Ευρωπαϊκής Ένωσης C 122/4

Συνοπτικό δελτίο κοινοποιούμενο από τα κράτη μέλη σε σχέση με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2006/C 122/03)

Αριθ. ενίσχυσης: XA 13/2006

Κράτος μέλος: Σλοβενία

Τίτλος του καθεστώτος ενισχύσεων ή επωνυμία της επιχείρησης που δικαιούται μεμονωμένης ενίσχυσης: Συγχρηματοδότηση ασφαλίστρων στο πλαίσιο συμβολαίων που καλύπτουν καλλιέργειες και συγκομιδή έτους 2006

Νομική βάση: Uredba o sofinanciranje zavarovalnih premij za zavarovanje posevkov in plodov v letu 2006

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Η σχεδιαζόμενη για το 2006 δαπάνη συμποσούται σε 500 000 000 SIT (2 085 940 EUR)

Μέγιστη ένταση της ενίσχυσης: Ποσοστό 30 % της δαπάνης για ασφάλιστρα συμβολαίων που καλύπτουν κινδύνους ζημιών σε γεωργικές καλλιέργειες από χαλαζόπτωση, πυρκαγιά και κεραυνούς

Ημερομηνία εφαρμογής: Μάρτιος 2006

Διάρκεια του καθεστώτος ή της μεμονωμένης ενίσχυσης: Η ενίσχυση επιτρέπεται να χορηγείται έως τις 31.12.2006

Στόχος της ενίσχυσης: Ενίσχυση σύμφωνα με το άρθρο 11 του κανονισμού (ΕΚ) αριθ. 1/2004 της Επιτροπής — Ενίσχυση για την πληρωμή ασφαλίστρων

Η πληρωμή μέρους της δαπάνης ασφαλίστρων αποσκοπεί στην ενθάρρυνση των παραγωγών γεωργικών προϊόντων να ασφαλίζονται έναντι κινδύνου ζημιών από θεομηνίες ή αντίξοες καιρικές συνθήκες, ενώ όμως θα αναλαμβάνουν την ευθύνη διαχείρισης των κινδύνων του εν λόγω τομέα.

Σχετικός(-οί) τομέας(-είς): Γεωργία — φυτική παραγωγή

Όνομα και διεύθυνση της αρμόδιας αρχής:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Διεύθυνση στο Διαδίκτυο: http://www.mkgp.gov.si/index.php?id=1037

Αριθμός ενίσχυσης: XA 14/06

Κράτος μέλος: Ηνωμένο Βασίλειο

Περιφέρεια: Somerset (η ενίσχυση είναι διαθέσιμη στη διοικητική περιφέρεια του Somerset, στην περιοχή όπου εκτείνεται το Exmoor National Park και στην περιοχή όπου εκτείνονται η Blackdown Hills Area of Outstanding Natural Beauty)

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Υπηρεσία Υποστήριξης του Τομέα των Τροφίμων — Somerset FS4

Νομική βάση: Sections 4 and 5 of The Regional Development Agencies Act 1998

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό μεμονωμένης ενίσχυσης που χορηγήθηκε στην εταιρεία:

1η Απριλίου 2006 — 31 Μαρτίου 2007: 350 000 GBP

1η Απριλίου 2007 — 30 Ιουνίου 2007: 350 000 GBP

Μέγιστη ένταση ενίσχυσης: 100 %

Ημερομηνία εφαρμογής:

Διάρκεια του καθεστώτος ή της μεμονωμένης ενίσχυσης: Το καθεστώς ισχύει το πολύ μέχρι τις 30 Ιουνίου 2007. Σχεδιάζεται η παράταση του καθεστώτος, αλλά μόνο εφόσον μπορεί να εξασφαλισθεί περαιτέρω πιστοποίηση για την κρατική ενίσχυση

Στόχος της ενίσχυσης: Τομεακή ανάπτυξη

Στόχος της ενίσχυσης είναι να παρασχεθεί υποστήριξη στα ΜΜΕ που ασχολούνται με την παραγωγή και μεταποίηση των τροφίμων, με βασικό στόχο να αυξηθούν οι ευκαιρίες στην αγορά.

Η ενίσχυση εφαρμόζεται βάσει του άρθρου 14 του κανονισμού (ΕΚ) αριθ. 1/2004. Στις επιλέξιμες δαπάνες συγκαταλέγονται:

οι δαπάνες για τη διοργάνωση προγραμμάτων κατάρτισης

συμβουλευτικές υπηρεσίες, και

η διοργάνωση και συμμετοχή σε εκθέσεις και εμπορικές εκθέσεις (τέλη συμμετοχής, κόστος δημοσιεύσεων και ενοίκιο των εκθεσιακών χώρων)

Οικείος(-οι) τομέας(-είς): Το καθεστώς θα εφαρμοστεί σε επιχειρήσεις που ασχολούνται με τη γεωργική παραγωγή, μεταποίηση και εμπορία. Το καθεστώς θα εφαρμοστεί σε όλους τους επιμέρους τομείς.

Ονομασία και διεύθυνση της χορηγούσας αρχής:

Somerset County Council The Fire Station George Street Glastonbury Somerset TA10 9PR United Kingdom

Ο οργανισμός που είναι υπεύθυνος για το καθεστώς είναι ο εξής:

Somerset Food Links The Old Town Hall Bow Street Langport Somerset TA10 9PR United Kingdom

Διεύθυνση στο Ίντερνετ: http://www.somerset.foodlinks.org.uk

Πατήστε στο «Project Areas» και στη συνέχεια πατήστε στο «Food Sector Support Service — Somerset (FS4)»

Επίσης, μπορείτε να επισκεφθείτε την κεντρική σελίδα του Ηνωμένου Βασιλείου για τις απαλλασσόμενες κρατικές ενισχύσεις στη γεωργία, στη διεύθυνση

http://www.defra.gov.uk/farm/state-aid/setup/exist-exempt.htm.

Πατήστε στο «Food Sector Support Service — Somerset (FS4)».

Άλλες πληροφορίες: Το καθεστώς διατίθεται και σε ορισμένες μη γεωργικές επιχειρήσεις. Οι ενισχύσεις σε μη γεωργικές επιχειρήσεις θα καταβληθούν σύμφωνα με τον κανονισμό (ΕΚ) αριθ. 69/2001 της Επιτροπής.

Οι δικαιούχοι δεν δύνανται να επιλέξουν τον πάροχο της υπηρεσίας. Πάροχος της υπηρεσίας είναι η Somerset Food Links, η οποία παρέχει συμβούλους που έχουν επιλεγεί, σύμφωνα με τις αρχές της αγοράς, με πρόσκληση υποβολής προσφορών κατ' εφαρμογή του άρθρου 14 παράγραφος 5 του κανονισμού (ΕΚ) αριθ. 1/2004 της Επιτροπής

Αριθμός ενίσχυσης: XA 15/06

Κράτος μέλος: Ηνωμένο Βασίλειο

Περιφέρεια: Αγγλία

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: England Catchment Sensitive Farming Delivery Initiative 2006-2007 (ECSFDI)

Νομική βάση: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό μεμονωμένης ενίσχυσης που χορηγήθηκε στην εταιρεία:

1η Απριλίου 2006 έως 31 Μαρτίου 2007 10 εκατ. GBP

1η Απριλίου 2007 έως 30 Ιουνίου 2007 3,75 εκατ. GBP

Η περίοδος εφαρμογής της πρωτοβουλίας λήγει στις 30 Ιουνίου 2007. Ωστόσο, δεδομένης της πιστοποίησης για την κρατική ενίσχυση, η Defra σκοπεύει να παρατείνει την πρωτοβουλία αυτή έως τις 31 Μαρτίου 2008. Για την εν λόγω περίοδο παράτασης έχουν ήδη διατεθεί 11,25 εκατ. GBP

Μέγιστη ένταση ενίσχυσης: 100 %

Ημερομηνία εφαρμογής: Το νέο πρόγραμμα αρχίζει την 1η Απριλίου 2006

Διάρκεια του καθεστώτος ή της μεμονωμένης ενίσχυσης: Έως τις 30 Ιουνίου 2007

Στόχος της ενίσχυσης: Προστασία του περιβάλλοντος. Ο στόχος του ECSFDI είναι η ευαισθητοποίηση σχετικά με τη διάχυτη ρύπανση των υδάτων λόγω γεωργικών δραστηριοτήτων (dwpa) και η ενθάρρυνση των γεωργών να λάβουν μέτρα εγκαίρως και οικειοθελώς ώστε να καταπολεμήσουν το πρόβλημα αυτό σε 40 λεκάνες απορροής με προτεραιότητα. Αυτό θα συνεισφέρει στην επίτευξη ιδιωτικών και διεθνών περιβαλλοντικών στόχων, ιδιαίτερα η οδηγία πλαίσιο για τα ύδατα.

Οι επιλέξιμες δαπάνες είναι η παροχή συμβουλών για τον μετριασμό της διάχυτης ρύπανσης των υδάτων. Η εν λόγω ενίσχυση χορηγείται σύμφωνα με το άρθρο 14 του κανονισμού (ΕΚ) αριθ. 1/2004 και οι υπηρεσίες παροχής συμβουλών θεωρούνται επιλέξιμες δαπάνες

Οικείος(-οι) τομέας(-είς): Οι δικαιούχοι του ECSFDI θα ασχοληθούν μόνο με την παραγωγή γεωργικών προϊόντων. Όλοι οι επιμέρους τομείς θα είναι επιλέξιμοι

Ονομασία και διεύθυνση της χορηγούσας αρχής:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

Διαχείριση εξ ονόματος του Defra εκ μέρους της Υπηρεσίας Αγροτικής Ανάπτυξης:

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Διεύθυνση Ίντερνετ: Περισσότερες πληροφορίες σχετικά με το ECSFDI και το σύνολο του προγράμματος CSF, καθώς και το πλήρες κείμενο του συγκεκριμένου εγγράφου βρίσκονται στη διεύθυνση

www.defra.gov.uk/farm/environment/water

πατήστε στο «state aid» στην αριστερή πλευρά της σελίδας.

Άλλες πληροφορίες: Οι δικαιούχοι δεν δύνανται να επιλέξουν τον πάροχο της υπηρεσίας. Πάροχος της υπηρεσίας είναι η Natural England, ένας εκτελεστικός οργανισμός της κυβέρνησης του Ηνωμένου Βασιλείου.

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Αριθμός ενίσχυσης: XA 16/2006

Κράτος μέλος: Γαλλία

Διαμέρισμα: Hérault

Τίτλος του καθεστώτος ενίσχυσης: Ενίσχυση των υλικών επενδύσεων που επιτρέπουν την ιχνηλασιμότητα των προϊόντων

Νομική βάση:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

Ετήσιες δαπάνες που προβλέπονται στο πλαίσιο του καθεστώτος ενίσχυσης: 70 000 EUR

Μέγιστη ένταση της ενίσχυσης: Η ενίσχυση θα χορηγηθεί με τη μορφή επιδότησης, σε ποσοστό 40 %, του ποσού των επιλέξιμων επενδύσεων προ φόρων. Το ανώτατο όριο των επιλέξιμων επενδύσεων ανέρχεται εν γένει σε 15 000 EUR. Ανέρχεται σε 30 000 EUR όταν ένας γεωργικός συνεταιρισμός διαθέτει δύο τόπους παραγωγής.

Ημερομηνία εφαρμογής και διάρκεια του καθεστώτος ενίσχυσης: Έως τις 31 Δεκεμβρίου 2006

Στόχοι της ενίσχυσης: Το μέτρο αυτό αποτελεί συνέχεια του μέτρου που εγκρίθηκε υπό τον αριθμό N 234/2002 και επεκτείνεται σε όλους τους κλάδους της παραγωγής, της μεταποίησης και της εμπορίας των γεωργικών προϊόντων. Εντάσσεται στο πλαίσιο του άρθρου 4 παράγραφος 3, στοιχεία α) και β), του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, και αποσκοπεί στη βελτίωση της ποιότητας και της ασφάλειας των τροφίμων. Το εν λόγω μέτρο θα επιτρέψει τη χρηματοδότηση επενδύσεων που χρησιμεύουν ως βάση για την ιχνηλασιμότητα, όπως:

λογισμικά (π.χ. SIG), με εξαίρεση τα λογισμικά που είναι αναγκαία για τη μηχανοργάνωση,

υπολογιστές, με εξαίρεση τα λογισμικά τρέχουσας διαχείρισης

Σχετικός(-οί) τομέας(-είς): Όλοι οι αγροτικοί συνεταιρισμοί του Hérault για όλους τους κλάδους της παραγωγής, της μεταποίησης και της εμπορίας γεωργικών προϊόντων

Όνομα και διεύθυνση της χορηγούσας αρχής:

Monsieur le Président du Conseil général de l'Hérault 1000, rue d'Alco F-34000 Montpellier

Διεύθυνση στο Διαδίκτυο: Η παρούσα ενίσχυση δημοσιεύεται στον ιστότοπο του διαμερίσματος του Hérault http://www.cg34.fr. Για την εξεύρεση της σχετικής ιστοσελίδας, ακολουθείται η εξής διαδρομή:

economie/agriculture/productions/viticulture/en savoir plus: aides aux coopératives agricoles.

Αριθμός ενίσχυσης: XA 18/2006

Κράτος μέλος: Ισπανία

Περιφέρεια: Καταλονία

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Πιλοτικό σχέδιο για τις συνολικές συμβάσεις εκμετάλλευσης

Νομική βάση: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της χορηγούμενης στην εταιρεία μεμονωμένης ενίσχυσης: Η προβλεπόμενη ετήσια δαπάνη ανέρχεται σε 2 200 000 EUR

Μέγιστη ένταση της ενίσχυσης:

— Επενδύσεις σε γεωργικές εκμεταλλεύσεις: η μέγιστη ένταση της ενίσχυσης θα ανέρχεται στο 50 % της επένδυσης, με ανώτατο όριο 180 000 EUR

— Μετεγκατάσταση κτιρίων για λόγους δημοσίου συμφέροντος: η μέγιστη ένταση της ενίσχυσης θα έχει ως εξής: — χωρίς βελτίωση των εγκαταστάσεων, έως 100 % — με βελτίωση των εγκαταστάσεων, η ένταση της ενίσχυσης θα μπορεί να ανέρχεται σε 40 % ή 50 % ανάλογα με τον τόπο εγκατάστασης του αγρότη ή σε 45 % ή 55 % ανάλογα με τον τόπο εγκατάστασης του νέου αγρότη σε μειονεκτική ή μη περιοχή — με αύξηση της παραγωγικής ικανότητας, η ένταση της ενίσχυσης θα μπορεί να ανέρχεται σε 40 % ή 50 % ανάλογα με τον τόπο εγκατάστασης του αγρότη ή σε 45 % ή 55 % ανάλογα με τον τόπο εγκατάστασης του νέου αγρότη σε μειονεκτική ή μη περιοχή

— Εγκατάσταση νέων αγροτών: η μέγιστη ένταση της ενίσχυσης θα ανέρχεται σε 50 000 EUR

— Ασφαλίσεις γεωργικών παραγωγών: η μέγιστη ένταση της ενίσχυσης θα ανέρχεται σε μείωση των ασφαλίστρων κατά 70 %

— Παροχή ειδικών τεχνικών συμβουλών: η μέγιστη ένταση της ενίσχυσης ανέρχεται σε 1 500 EUR

— Βελτίωση της ποιότητας των τροφίμων: η μέγιστη ένταση της ενίσχυσης θα ανέρχεται σε 100 % κατά το πρώτο έτος και σε 80 % κατά το δεύτερο έτος

— Επενδύσεις για την προστασία και τη βελτίωση του περιβάλλοντος και την υγιεινή και τις συνθήκες διαβίωσης των ζώων: η μέγιστη ένταση της ενίσχυσης θα ανέρχεται στο 65 % της επένδυσης, με ανώτατο όριο 20 000 EUR

— Επενδύσεις για τη διατήρηση του φυσικού τοπίου: η μέγιστη ένταση της ενίσχυσης θα ανέρχεται στο 90 % της επένδυσης, με ανώτατο όριο 20 000 EUR

— Μεταποίηση και εμπορία γεωργικών προϊόντων: η μέγιστη ένταση της ενίσχυσης θα ανέρχεται στο 30 % της επένδυσης, με ανώτατο όριο 100 000 EUR

— Διαφοροποίηση των δραστηριοτήτων στο γεωργικό τομέα: η μέγιστη ένταση της ενίσχυσης θα ανέρχεται στο 35 % της επένδυσης, με ανώτατο όριο 60 000 EUR

— Υπηρεσίες υποκατάστασης εργατικού δυναμικού για καθορισμένη διάρκεια: η μέγιστη ένταση της ενίσχυσης θα ανέρχεται στο 70 % του συνολικού κόστους της υπηρεσίας, με ανώτατο όριο 46 EUR την ημέρα

— Επενδύσεις για τη βελτίωση της κατοικίας: η μέγιστη ένταση της ενίσχυσης θα ανέρχεται στο 20 % της επένδυσης, με ανώτατο όριο 9 000 EUR

Ημερομηνία εφαρμογής:

Διάρκεια του καθεστώτος ενίσχυσης ή της μεμονωμένης ενίσχυσης:

Στόχος της ενίσχυσης: Επενδύσεις σε γεωργικές εκμεταλλεύσεις (άρθρο 4). Θα επιδοτούνται οι επενδύσεις που επιδιώκουν τους εξής στόχους:

Βελτίωση των συνθηκών διαβίωσης και εργασίας των αγροτών και των εργαζομένων στις εκμεταλλεύσεις. Οι προβλεπόμενες επενδύσεις θα προορίζονται για τη βελτίωση των γεωργικών πρακτικών και των εργασιών που απορρέουν από τη γεωργική εκμετάλλευση.

Ποιοτική βελτίωση ή σχεδιασμός των παραγωγών σύμφωνα με τις ανάγκες της αγοράς και, κατά περίπτωση, προσαρμογή στα κοινοτικά πρότυπα ποιότητας, καθώς και διαφοροποίηση των γεωργικών δραστηριοτήτων, με επενδύσεις προοριζόμενες για την ταξινόμηση, συσκευασία, παραγωγή, μεταποίηση και εμπορία των γεωργικών προϊόντων της εκμετάλλευσης.

Προσαρμογή των εκμεταλλεύσεων για τη μείωση του κόστους παραγωγής, την εξοικονόμηση ενέργειας ή νερού, ή ενσωμάτωση νέων τεχνολογιών, συμπεριλαμβανομένων της μηχανοργάνωσης και της τηλεματικής.

Τήρηση ελάχιστων προτύπων που θεσπίστηκαν πρόσφατα στους τομείς του περιβάλλοντος, της υγιεινής και των συνθηκών διαβίωσης των ζώων (τα οποία τέθηκαν σε ισχύ εντός προθεσμίας ενός έτους πριν από την αίτηση).

Βελτίωση των συνθηκών υγιεινής των κτηνοτροφικών εκμεταλλεύσεων και διαβίωσης των ζώων, προστασία και βελτίωση του εδάφους, της φυτικής κάλυψης και του περιβάλλοντος.

Αποκλείονται από τις επενδύσεις που αποτελούν αντικείμενο ενίσχυσης, οι εξής δραστηριότητες:

Η αγορά γης με εξαίρεση τις περιπτώσεις που προβλέπει το άρθρο 16 του βασιλικού διατάγματος 613/2001 της 8ης Ιουνίου.

Η αγορά μηχανημάτων και κάθε είδους εργαλείων, εκτός από τις ακόλουθες περιπτώσεις: πρώτη αγορά ή αγορά που πραγματοποιήθηκε τη στιγμή της αύξησης της εδαφικής βάσης ή της αλλαγής παραγωγικού προσανατολισμού της εκμετάλλευσης εφόσον η αλλαγή αυτή είναι απαραίτητη για τη βιωσιμότητά της.

Η διαφοροποίηση των παραγωγικών δραστηριοτήτων μέσω του αγροτουρισμού, των κυνηγετικών και βιοτεχνικών δραστηριοτήτων.

Αγορά οχήματος.

Αγορά δικαιωμάτων παραγωγής.

Δραστηριότητες με σκοπό την απλή υποκατάσταση, αντικατάσταση ή ανακαίνιση στοιχείων της εκμετάλλευσης.

Επενδύσεις και τομείς παραγωγής που υπόκεινται στους περιορισμούς οι οποίοι καθορίζονται στην παράγραφο 4 του παραρτήματος Ι του βασιλικού διατάγματος 613/2001 της 8ης Ιουνίου 2001

Μετεγκατάσταση κτηρίων για λόγους δημοσίου συμφέροντος (άρθρο 6): Στις επιλέξιμες δαπάνες περιλαμβάνονται οι δαπάνες που πραγματοποιούνται για τη μετεγκατάσταση (αποσυναρμολόγηση, μετεγκατάσταση και εκ νέου ανέγερση).

Ένταξη των νέων αγροτών (άρθρο 8): Στις επιλέξιμες δαπάνες περιλαμβάνονται οι επενδύσεις με στόχο τη συμβολή στις δαπάνες εγκατάστασης νέων αγροτών, ώστε να διευκολυνθεί η πρόσβασή τους στην ιδιοκτησία (για πρώτη φορά) γεωργικών εκμεταλλεύσεων, στις οποίες θα δοθεί προτεραιότητα.

Ασφαλίσεις γεωργικών παραγωγών (άρθρο 11): Στην Καταλονία ενθαρρύνεται η χρήση των γεωργικών ασφαλίσεων, που θα λειτουργούν σύμφωνα με τα ετήσια προγράμματα γεωργικών ασφαλίσεων τα οποία εγκρίνει η κεντρική διοίκηση.

Παροχή ειδικών τεχνικών συμβουλών (άρθρο 14): Ενθαρρύνονται οι υπηρεσίες παροχής συμβουλών με θέμα τους παραγωγικούς προσανατολισμούς κάθε εκμετάλλευσης.

Βελτίωση της ποιότητας των τροφίμων (άρθρο 13): Ενθαρρύνεται η ανάπτυξη γεωργικών προϊόντων ποιότητας, που διακρίνονται από την προέλευση ή τον τρόπο παραγωγής τους. Στις επιλέξιμες δαπάνες περιλαμβάνονται η εγγραφή και οι ετήσιες εισφορές στο αρμόδιο ρυθμιστικό συμβούλιο κατά τα πέντε πρώτα έτη και σε φθίνουσα βάση, ή οι δαπάνες πιστοποίησης για το σήμα «Marca Q».

Επενδύσεις για την προστασία και τη βελτίωση του περιβάλλοντος και την υγιεινή και τις συνθήκες διαβίωσης των ζώων (άρθρο 4.3.δ): Ενθαρρύνονται οι επενδύσεις οι οποίες συνεπάγονται αύξηση των δαπανών που απορρέουν από την προστασία και τη βελτίωση του περιβάλλοντος, τη βελτίωση των συνθηκών υγιεινής των κτηνοτροφικών εκμεταλλεύσεων ή την προώθηση της καλής διαβίωσης των ζώων. Στις επιλέξιμες δαπάνες περιλαμβάνονται οι επενδύσεις που επιδιώκουν τους εξής στόχους:

Τήρηση ελάχιστων προτύπων που θεσπίστηκαν πρόσφατα στους τομείς του περιβάλλοντος, της υγιεινής και των συνθηκών διαβίωσης των ζώων (τα οποία τέθηκαν σε ισχύ εντός προθεσμίας ενός έτους πριν από την αίτηση).

Βελτίωση των συνθηκών υγιεινής των κτηνοτροφικών εκμεταλλεύσεων και διαβίωσης των ζώων, προστασία και βελτίωση του εδάφους, της φυτικής κάλυψης και του περιβάλλοντος.

Επενδύσεις για τη διατήρηση του φυσικού τοπίου (άρθρο 5): Ενθαρρύνονται επενδύσεις που προορίζονται για τη διατήρηση της κληρονομιάς, όπως τα αρχαιολογικά ή ιστορικά στοιχεία. Οι επιλέξιμες δαπάνες αφορούν την υλοποίηση των εξής δραστηριοτήτων:

Εφαρμογή κριτηρίων φυσικού κάλλους κατά τη βελτίωση ή την κατασκευή κτιρίων και γεωργικών εγκαταστάσεων.

Διατήρηση και συντήρηση παραδοσιακών γεωργικών κτιρίων.

Πλήρης αναστύλωση τοίχων από στεγνούς λίθους σε κακή κατάσταση διατήρησης.

Διατήρηση του περιβάλλοντος που περιβάλλει την εκμετάλλευση μέσω της συντήρησης της βλάστησης στα άκρα, των περιφράξεων και των μικρών μεμονωμένων δασοσυστάδων.

Δενδροφύτευση για την ένταξη ή/και την απόκρυψη κτιρίων που έχουν αντίκτυπο στο φυσικό τοπίο.

Αλλαγή ή εναρμόνιση των συστημάτων περίφραξης.

Καθαρισμός των χώρων ανεξέλεγκτης διάθεσης απορριμμάτων.

Μετεγκατάσταση ή βελτίωση κάδων/εμπορευματοκιβωτίων ή άλλων στοιχείων που επηρεάζουν το τοπίο.

Αναστύλωση, υποκατάσταση ή σταδιακή κατεδάφιση των εγκαταλελειμμένων ή σε κακή κατάσταση κατασκευών.

Άλλες επενδύσεις που δεν προβλέπονται στις προαναφερόμενες δραστηριότητες, εφόσον επιδιώκουν τους στόχους του σχετικού μέτρου, σύμφωνα με τα κριτήρια που καθορίζει το αρμόδιο για την αξιολόγηση των αιτήσεων όργανο.

Μεταποίηση και εμπορία γεωργικών προϊόντων (άρθρο 7): Ενθαρρύνεται η αύξηση της ανταγωνιστικότητας και της προστιθέμενης αξίας με επενδύσεις στους τομείς της μεταποίησης και εμπορίας γεωργικών προϊόντων. Στις επιλέξιμες δαπάνες περιλαμβάνονται η κατασκευή, η αγορά ακινήτων εκτός από την αγορά γης, η αγορά μηχανημάτων και νέου εξοπλισμού.

Διαφοροποίηση των δραστηριοτήτων στο γεωργικό τομέα (άρθρο 4.3.ε): Ενθαρρύνονται η αναζήτηση εναλλακτικών οικονομικών δραστηριοτήτων στη γεωργική εκμετάλλευση, όπως ο τουρισμός και η μη διατροφική βιοτεχνία στο αγροτικό περιβάλλον, ώστε οι δραστηριότητες αυτές να αποτελέσουν πηγή συμπληρωματικών εσόδων. Στις επιλέξιμες δαπάνες περιλαμβάνονται:

η κατασκευή, η αγορά ή η βελτίωση ακινήτων·

η αγορά ή η χρηματοδοτική μίσθωση νέων μηχανημάτων και εξοπλισμού, συμπεριλαμβανομένου λογισμικού πληροφορικής·

γενικά έξοδα με ανώτατο όριο το 12 % των ανωτέρω δαπανών.

Υπηρεσίες υποκατάστασης εργατικού δυναμικού για καθορισμένη διάρκεια (άρθρο 14.2.β): Ενθαρρύνεται η βελτίωση της ποιότητας εργασίας και διαβίωσης των αγροτών που δραστηριοποιούνται κυρίως στο γεωργικό τομέα, μέσω της ενίσχυσης της παροχής υπηρεσιών υποκατάστασης του γαιοκτήμονα ή των εργαζομένων στην εκμετάλλευση σε περίπτωση ασθένειας, μητρότητας, διακοπών ή εβδομαδιαίας ανάπαυσης.

Επενδύσεις για τη βελτίωση της κατοικίας (άρθρο 4): Ενθαρρύνονται οι επενδύσεις που πραγματοποιούνται στη συνήθη κατοικία των αγροτών εφόσον συνδέεται με τις βοηθητικές εγκαταστάσεις που προορίζονται να καλύψουν τις ανάγκες που συνεπάγονται οι γεωργικές ή συμπληρωματικές δραστηριότητες, και εφόσον βρίσκεται σε αγροτικό οικισμό με πληθυσμό μικρότερο των 3 000 κατοίκων ή πρόκειται για κατοικία τοποθετημένη σε περιοχή η οποία δεν μπορεί να αστικοποιηθεί.

Σχετικός(-οί) τομέας(-είς) [διευκρινίζεται αν το καθεστώς ενίσχυσης εφαρμόζεται στην παραγωγή, τη μεταποίηση ή την εμπορία προϊόντων. Να αναφέρετε τους επιμέρους κλάδους με μνεία του καλυπτόμενου τύπου ζωικής παραγωγής (π.χ. χοιροτροφία, πτηνοτροφία) ή φυτικής παραγωγής (π.χ. μήλα, τομάτες)]: Το καθεστώς ενίσχυσης αφορά όλους τους επιμέρους κλάδους της γεωργίας, καθώς και την παραγωγή, μεταποίηση ή εμπορία

Όνομα και διεύθυνση της αρμόδιας αρχής:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Διεύθυνση στο Διαδίκτυο: https://www.gencat.net/diari_c/4424/05186151.htm

Λοιπές πληροφορίες: Δικαιούχοι θα είναι οι επιχειρήσεις που αποτελούν ΜΜΕ σύμφωνα με τον ορισμό που περιλαμβάνεται στο παράρτημα Ι του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις, όπως τροποποιήθηκε με τον κανονισμό (ΕΚ) αριθ. 364/2004 της Επιτροπής, της 25ης Φεβρουαρίου 2004